Programul Leadership TT se extinde de la 20 la 23 de universități

	În urma aprobării de către Autoritatea de Management pentru Programul Educație și Ocupare (AM PEO), Programul Leadership TT se extinde de la 20 la 23 de universități, incluzând toate instituțiile care au atins pragul de punctaj în cadrul apelului. Cei 46 de experți desemnați câte doi din fiecare universitate participantă, vor urma Programul de Formare în Transfer Tehnologic livrat de Oxentia.
Formarea începe marți, 22 septembrie și se va desfășura timp de cinci luni, prin sesiuni online și fizice.
Proiectul Leadership TT „Leadership universitar pentru transfer de cunoaștere și tehnologie” este implementat de UEFISCDI, în parteneriat cu Ministerul Educației și Cercetării, și cofinanțat din Fondul Social European Plus (FSE+), prin Programul Educație și Ocupare 2021–2027.

